stanford-oval/wikipedia huggingface dataset:
מקסימיליאן הראשון, קיסר מקסיקו
ההוצאה להורג

על אף שנסיגת נפוליאון השלישי הגבירה את רוח ההתנגדות כלפיו, נותר מקסימיליאן במשרתו ובארצו. הוא נקרא לשוב לאירופה אך לא ויתר ונשאר נאמן למישרתו. בפברואר 1867, כשחש בסכנה הקרבה, נסוג לעיר קרטרו, עיר בעלת היסטוריה עתיקה, שם הושם במצור על ידי הרפובליקנים. לאחר כמה שבועות של מצור, ב-11 במאי, תכנן בריחה מן העיר למקסיקו סיטי, אך לאחר ארבעה ימים נפלה העיר, לפני שהספיקה התוכנית להתממש ומקסימיליאן נתפס חי.
לאחר משפט ראווה שנערך לו, נידון מקסימיליאן להוצאה להורג. שליטים ודמויות בולטות מאירופה (ביניהם הליברלים ויקטור הוגו וג'וזפה גריבלדי) שלחו מכתבים ובקשות להקלת גזר הדין, אך חוארס לא נשמע להם, כיוון שחפץ להעביר מסר ברור של "במקסיקו לא ישלוט אף כח זר", וגזר הדין בוצע במלואו ב-19 ביוני של אותה שנה.
ב-19 ביוני הוצא מקסימיליאן להורג יחד עם שני הגנרלים שלו ביריה. מילותיו האחרונות היו "קרלוטה המסכנה!". על אף ששיחד מקסימיליאן את היורים שלא יירו בראשו, אחד מהם עשה כך. גופתו של מקסימיליאן נחנטה, ונקברה בתחילת שנת 1868 בקריפטה המלכותית שבווינה.
הצייר הצרפתי אדואר מאנה צייר את הוצאתו להורג של הקיסר מקסימיליאן הראשון, קיסר מקסיקו. (ראו הציור לעיל). פרופ' מיכאל הרסגור מציין כי בגרסאות אחדות של הציור, החיילים היורים הם בעלי מדים צרפתיים. בכך ביטא הצייר את מורת רוחו מארצו, צרפת, שלא הושיטה עזרה לקיסר, ששלחה אותו למלוך על מקסיקו. התנהגותה גרמה בעקיפין לכך שכשיפול בשבי הרפובליקנים הוא יוצא להורג, לאחר שהקיסר הורה בעבר, כי שבויים רפובליקאיים יוצאו להורג.
ראו גם

בניטו חוארס
היסטוריה של מקסיקו
הערות שוליים

↑  הוא אף נסע פעם לברזיל כדי לבדוק איך גדלים הצמחים הטרופים
| 0 | 1 | 2 |
| --- | --- | --- |
| הקודם: אין (מחזיק התואר האחרון: אוגוסטין דה איטרובידה) | קיסר מקסיקו | הבא: פירוק האימפריה |
| --- | --- |
בקרת זהויות :  NLI: 987007265141005171  PLWABN: 9810595264805606  BNC: 000063227  BNE: XX1026094  BnF: cb12465616m (data)  Botanist: Ferd.Maxim.  CANTIC: a11257222  CiNii: DA04420303  GND: 118579363  ICCU: CFIV019167  ISNI: 0000 0000 8343 3020  LCCN: n82011033  LNB: 000209820  NDL: 00621095  NKC: jn20000720167  NLA: 36035376  NLG: 143981  NSK: 000269635  NTA: 070740526  RERO: 02-A018716654  SELIBR: 354422  SUDOC: 033839352  Trove: 1195375  ULAN: 500342485  VcBA: 495/34183  VIAF: 45094746   WorldCat (עם VIAF): 45094746 
מקסימיליאן בצעירותו
דיוקן של הקיסר מאת פרנץ קסאוויר וינטרהאלטר
ציור של ההוצאה להורג, אדואר מאנה
קברו של מקסימיליאן בקריפטה המלכותית, וינה
מרקו ושוביץ'

מרקו וֶשוֹבִיץ' (במונטנגרית: Marko Vešović; נולד ב-28 באוגוסט 1991) הוא כדורגלן מונטנגרי המשחק בעמדת המגן הימני בקרבאך.
קריירה

ושוביץ' נולד בטיטוגרד (כיום פודגוריצה) שבמונטנגרו, ולאחר כמה שנים עברה משפחתו ללוצ'אני שבסרביה ושיחק במועדון המקומי. בגיל מאוחר יותר חזר לפודגוריצה ושיחק בבודוצ'נוסט פודגוריצה. בשנת 2008 הושאל למלאדוסט פודגוריצה, ובעונת 2008/2009 חזר לבודוצ'נוסט. ביוני 2010 עבר להכוכב האדום בלגרד. בינואר 2014, טורינו הביע עניין בשחקן. ב-7 בפברואר 2014 חתם במועדון, אך ערך סך הכול 3 הופעות. בקיץ 2014 הושאל לרייקה הקרואטית עד לסיום העונה. באוגוסט 2015 נמכר לספציה אך הושאל שוב לרייקה.
ב-16 ביולי 2021, ושוביץ' חתם בקרבאך מליגת העל האזרית.
בצעירותו, ושוביץ' שיחק בנבחרת הנוער ובנבחרת הצעירה של מונטנגרו. ב-20 במאי 2013 ושוביץ' זומן לראשונה לנבחרת הבוגרת. ב-15 באוקטובר 2013 ערך את הופעת הבכורה שלו בנבחרת.
תארים

הגביע הסרבי: 2011/2012
ליגת העל הקרואטית: 2016/2017
הגביע הקרואטי: 2016/2017
ליגת העל הפולנית: 2017/2018
הגביע הפולני: 2017/2018
מרגרט קורט

| --- | --- |

 לידה:  16 ביולי 1942 (בת 82) אלבורי, ניו סאות' ויילס
 מדינה:  אוסטרליה אוסטרליה
 מקום מגורים:  פרת', אוסטרליה המערבית, אוסטרליה
 גובה:  1.75 מטר
 יד חובטת:  ימין
 פעילות כמקצוענית:  1960–1977–1977 
 יחידים
 דירוג שיא:  1 (1973)
 זכיות בטורנירים:  192 (92 בתקופה הפתוחה)
 זוגות
 זכיות בטורנירים:  48 בתקופה הפתוחה
 שיאי גראנד סלאם
 זכיות 24 ביחידות (19 בזוגות לנשים ו-21 בזוגות מעורבים)
 אליפות אוסטרליה הפתוחה:  זכייה - 11 פעמים (1960, 1961, 1962, 1963, 1964, 1965, 1966, 1969, 1970, 1971, 1973)
 אליפות צרפת הפתוחה:  זכייה - 5 פעמים (1962, 1964, 1969, 1970, 1973)
 וימבלדון:  זכייה - 3 פעמים (1963, 1965, 1970)
 אליפות ארצות הברית הפתוחה:  זכייה - 5 פעמים (1962, 1965, 1969, 1970, 1973)
מרגרט סמית' קורט (באנגלית: Margaret Smith Court, נולדה ב-16 ביולי 1942) היא טניסאית עבר אוסטרלית מהטובות ביותר בהיסטוריה, שהחלה להשתתף בתחרויות בשנות ה-60 של המאה ה-20. היא דורגה במקום הראשון בעולם. היא הייתה האישה השנייה בהיסטוריה והראשונה בתקופה הפתוחה שזכתה בכל ארבעת טורנירי הגראנד סלאם בשנה אחת (1970). היא זכתה ב-64 תוארי גראנד סלאם (שיא זכיות), מהם 24 ביחידות (שיא זכיות), 19 בזוגות נשים ו-21 בזוגות מעורבים (שיא זכיות). בשנים 1965 ו-1969 משחק זוגות מעורבים באליפות אוסטרליה לא שוחק ושני הזוגות העולים לגמר זכו בתואר. במהלך הקריירה המקצוענית שלה, מאזן ניצחונות-הפסדים שלה בקריירה הוא הטוב בהיסטוריה של הטניסאים כולם: 1177 – 106 (91.74%).
תארים והישגים

בשנת 2000 זכתה במדליית הספורט האוסטרלית (אנ').
בשנת 2001 זכתה במדליית סנטנרי (אנ').
בשנת 2007 זכתה במינוי לחברה במסדר של אוסטרליה (AO).
חייה האישיים

לאחר פרישתה מטניס מקצועני, פנתה קורט לפוליטיקה. היא נשואה לברימור קורט ואם לילדים.
קורט היא כומרה בכנסייה פנטקוסטליסטית בעיר פרת', כנסייה הלוחמת ומטיפה נגד הומוסקסואליות, רואה בהומופוביה שליחות, ומעודדת טיפולי המרה להומואים, לסביות וטרנסג'נדרים. בקיץ של שנת 2017 עוררה קורט סערה, כאשר סירבה לטוס בטיסה של חברת התעופה קוואנטס, בטענה שהחברה תומכת בנישואים חד מיניים. בהמשך התבטאה בריאיון ברדיו נגד מתן זכויות ללהט"בים, וכן תמכה בשלילת זכויות אקטיבית מלהט"בים בטור שפרסמה בעיתון The West Australian, הבהירה שהיא רואה בכך איום על סדר היום של החיים במדינה, והשוותה את האיום בקיומם כלפי האנושות לאיום שהיה מצד היטלר.
דבריה של קורט הביאו לגינויים נרחבים של אנשי ציבור מכל קצות המפה הפוליטית, כולל גינוי של ראש ממשלת אוסטרליה. טניסאית העבר מרטינה נברטילובה, פנתה וביקשה להסיר את שמה של קורט מאולם הטניס באליפות אוסטרליה הפתוחה, הקרוי על שמה.. קורט אף לא הוזמנה לאליפות אוסטרליה בטניס לשנת 2018.
הערות שוליים

1 2 3  COURT, Margaret, itsanhonour.gov.au
↑  מערכת WDG, אגדת הטניס האוסטרלית: נישואים גאים יובילו לביטול חג המולד, אתר WDG‏, 16 בספטמבר 2017
↑  מרגרט קורט: "טניס הנשים מלא בלסביות", msn‏, 1 ביוני 2017
↑  שי אלון,
נברטילובה נגד קורט: להסיר את שמה מהמגרש, אתר one‏, 1 ביוני 2017
↑  רועי פרייס, תשארי בבית: המחלוקת סביב מרגרט קורט, וואלה, 13 בינואר 2018
יאיר קטן, קורט של מבוכה: הפדיחות של אגדת הטניס, באתר ynet, 9 בפברואר 2020
| --- | --- |
בקרת זהויות :  PLWABN: 9811785363405606  AWR: IMP0179b  CiNii: DA12308830  ISNI: 0000 0000 8198 4574  LCCN: n88624854  NLA: 35031630  Trove: 459298  VIAF: 11422025   WorldCat (עם VIAF): 11422025 
ערך זה הוא קצרמרבנושא טניס. אתם מוזמנים לתרום לוויקיפדיה ו.
ניל אברקרומבי

ניל אברקרומבי (באנגלית: Neil Abercrombie; נולד ב-26 ביוני 1938) הוא פוליטיקאי אמריקאי שכיהן כמושל ה-7 של מדינת הוואי בארצות הברית מטעם המפלגה הדמוקרטית בשנים 2010–2014.
ביוגרפיה

אברקרומבי נולד בבפאלו. הוא למד לתואר ראשון בסוציולוגיה ביוניון קולג', ובשנת 1959 עבר להוואי ולמד באוניברסיטת הוואי במנואה שם סיים תואר שני ותואר דוקטור.
בשנת 1970 החל אברקרומבי את דרכו הפוליטית, כשניסה להתמודד לסנאט של ארצות הברית מטעם המפלגה הדמוקרטית, אף ללא הצלחה.
בשנים 1975–1979 כיהן כחבר בבית הנבחרים של הוואי. בשנים 1980–1986 כיהן כחבר בסנאט של הוואי. בספטמבר 1986 נבחר לכהן זמנית בבית הנבחרים של ארצות הברית במקומו של ססיל הפטל, שהתמודד למשרת המושל, אך הפסיד בבחירות הבאות לפאט סאיקי וסיים את כהונתו בינואר 1987.
בשנים 1988–1990 נבחר לכהן כחבר במועצת העיר הונולולו.
בינואר 1991 התמודד שוב נגד פאט סאיקי על כיסא בבית הנבחרים של ארצות הברית, אך הפעם ניצח, וכיהן ברציפות בתפקיד זה עד לפברואר 2010. במהלך כהונתו הצביע אברקרומבי נגד הפלישה לעיראק ב-2003, תמך בחוקים להגבלת נשיאת נשק, התנגד לחוקים נגד הפלות ותמך בנישואים חד מיניים. כמו כן, הוא היה אחד מתשעת חברי בית הנבחרים שנמנעו בהצבעה על "חוק הפטריוט".
ב-9 במרץ 2009 הודיע על כוונתו לרוץ למשרת מושל הוואי, ובפברואר 2010 התפטר מתפקידו בבית הנבחרים כדי להתרכז במסע הבחירות. אברקרומבי הביס את יריביו בפריימריז המפלגה הדמוקרטית. ובבחירות הכלליות, וב-6 בדצמבר 2010 החל לכהן כמושל הוואי השביעי, כשלצידו סגן המושל בריאן שץ. בעת היבחרו היה אברקרומבי בן 72, והיה המושל המבוגר ביותר בארצות הברית עד בחירתו של מושל קליפורניה ג'רי בראון בינואר 2011.
במהלך כהונתו, אברקרומבי הביע תמיכה בהצעת חוק שנועדה לאפשר איחוד אזרחי לזוגות חד־מיניים, מה שהוביל להעלאת ההצעה בתחילת שנת 2011. לאחר אישור החוק על ידי הסנאט של הוואי, ב־23 בפברואר 2011 חתם אברקרומבי על החוק, וזוגות החלו להירשם במסגרת איחוד אזרחי ב־1 בינואר 2012. ב־9 בספטמבר 2013 קרא אברקרומבי, להתכנסות מיוחדת של הרשות המחוקקת כדי לדון בהצעת החוק שנועדה לאפשר נישואים חד־מיניים. ב־28 באוקטובר אושרה הצעת החוק על ידי ועדת הסנאט לענייני משפט ועבודה ברוב של 5–2, וב־30 באוקטובר הסנאט הצביע במלואו על הצעת החוק ואישר אותה ברוב של 20–4. ב־5 בנובמבר אושרה הצעת החוק על ידי שתי הוועדות של בית הנבחרים: ועדת המשפטים אישרה את הצעת החוק ברוב של 8–5, וועדת הכספים אישרה אותה ברוב של 10–7.
לקראת בחירות 2014 הובס אברקרומבי בפריימריז המפלגה הדמוקרטית על ידי הסנאטור דייוויד איגה, שזכה ל-67% אחוזי תמיכה, לעומת 31% אחוזי תמיכה באברקרומבי. בכך הפך למושל המכהן הראשון בהיסטוריה של הוואי שמפסיד בפריימריז, ולמושל המכהן שהובס בפער הגדול ביותר בהיסטוריה של ארצות הברית.
הערות שוליים

↑  Abercrombie launches re-election campaign as GOP opponents mull running against him, https://www.hawaiinewsnow.com (באנגלית)
↑  Rudin, Ken (2006-09-27). "Democrats Poised to Make Gubernatorial Gains". NPR (באנגלית). נבדק ב-2021-11-22.
↑  Carolyn McCarthy, H.R.1312 – 109th Congress (2005–2006): Assault Weapons Ban and Law Enforcement Protection Act of 2005, www.congress.gov, ‏2005-04-13
↑  DePledge, Derrick (18 בספטמבר 2010). "Blowout: Abercrombie to face Aiona after trouncing Hannemann". Honolulu Star-Advertiser. אורכב מ-המקור ב-13 בדצמבר 2010. נבדק ב-2011-02-24. {{cite news}}:  (עזרה)
↑  State of Hawaii Office of Elections (29 בספטמבר 2010). "PRIMARY ELECTION 2010 – State of Hawaii – Statewide: FINAL SUMMARY REPORT" (PDF). נבדק ב-2011-02-24. {{cite web}}:  (עזרה)
↑  Toeplitz, Shira (19 בספטמבר 2010). "Abercrombie triumphs in Hawaii". Politico.com. נבדק ב-2010-10-13. {{cite news}}:  (עזרה)
↑  State of Hawaii Office of Elections (16 בנובמבר 2010). "GENERAL ELECTION – State of Hawaii – Statewide: FINAL SUMMARY REPORT" (PDF). נבדק ב-2011-02-24. {{cite web}}:  (עזרה)
↑  DePledge, Derrick (4 בנובמבר 2010). "Abercrombie wins all but 1 district". Honolulu Star-Advertiser. אורכב מ-המקור ב-11 בנובמבר 2011. נבדק ב-2011-02-24. {{cite news}}:  (עזרה)
↑  Hawaii governor signs civil union bill into law, באתר CNN‏, 24 בפברואר 2011
↑  New year brings same-sex civil unions to Hawaii, Delaware, באתר ניו יורק דיילי ניוז, 2 בינואר 2012
↑  Gov. Abercrombie Calls Special Session on Marriage Equity, באתר פליקר, 9 בספטמבר 2013
↑  Hawaii Same-Sex Marriage Bill Passes Senate Panel, באתר הפינגטון פוסט, 29 באוקטובר 2013
↑  Same-Sex Marriage Bill Passes Senate in 20-4 Vote, באתר Maui Now‏, 30 באוקטובר 2013
↑  Hawaii joint House committee advances same-sex marriage bill, באתר LGBTQ Nation‏, 5 בנובמבר 2013
↑  Sullivan, Sean. "Hawaii governor falls to Democratic primary challenger". The Washington Post. נבדק ב-10 באוגוסט 2014. {{cite web}}:  (עזרה)
↑  Lovett, Ian. "Hawaiian Governor Loses Primary by Wide Margin; Senate Race Is Undecided". The New York Times. נבדק ב-11 באוגוסט 2014. {{cite web}}:  (עזרה)
↑  "Larry J. Sabato's Crystal Ball » A Failure to Launch? Kansas' Republican Gubernatorial Contest and the History of Incumbent Governor Primary Performance". www.centerforpolitics.org (באנגלית אמריקאית). נבדק ב-2018-08-13.
| --- | --- |
בקרת זהויות :  NLI: 987007421191005171  GND: 1197249710  ISNI: 0000 0000 6772 1073  LCCN: n96018580  NARA: 10574354  US Congress: A000014  VIAF: 92689620   WorldCat (עם VIAF): 92689620
מרקו יובאנוביץ'

מרקו יובאנוביץ' (בסרבית: Марко Јовановић; נולד ב-26 במרץ 1988) הוא כדורגלן סרבי המשחק בפרולטר נובי סאד.
קריירה

יובאנוביץ' התחיל את הקריירה שלו בקבוצת הנערים של בודוצ'נוסט ארילייה ובגיל 13 הצטרף למחלקת הנוער של פרטיזן בלגרד. בקיץ 2005 הושאל לשנתיים לטלאופטיק במסגרת שיתוף פעולה בין שתי הקבוצות. ב-26 בספטמבר 2007 ערך את הופעת הבכורה שלו בפרטיזן בניצחון 1-4 נגד ראד במסגרת הגביע הסרבי. ב-23 באוקטובר 2008 ערך את הופעת הבכורה שלו במסגרת אירופית במסגרת שלב הבתים של גביע אופ"א נגד סמפדוריה. במהלך עונת 2009/2010 יובנוביץ' לשחקן הרכב בקבוצה. ב-27 במרץ 2010 הבקיע את שער הבכורה שלו עבור פרטיזן בניצחון 1-2 נגד בורצ'ה כאשר יובנוביץ' כבש את שער הניצחון בדקה ה-90.
ב-12 ביולי 2011 חתם בויסלה קרקוב מליגת העל הפולנית. ב-9 בספטמבר 2011 ערך את הופעת הבכורה שלו עבור ויסלה בניצחון 1-2 נגד לך פוזנן. ב-24 בינואר 2015 שוחרר מוויסלה.
ב-24 באוגוסט 2015 חתם בווז'דובאץ אחרי חצי שנה שלא שיחק. ב-23 בדצמבר חזר לקדנציה שנייה בפרטיזן בלגרד בה חתם לשנתיים וחצי. יובאנוביץ' הבקיע בגמר הגביע הסרבי בו ניצחה פרטיזן 0-2 את ג'אבור איווניצה.
בקיץ 2016 חתם בבני יהודה תל אביב מליגת העל עד לסיום העונה. ב-10 בספטמבר 2016 ערך את הופעת הבכורה שלו בבני יהודה בתיקו 2-2 נגד מכבי חיפה. 1 באוקטובר 2016 הבקיע את שער הבכורה שלו בבני יהודה בתיקו 2-2 נגד מ.ס. אשדוד.
ב-24 באוגוסט 2017 חתם בלאריסה מליגת העל היוונית.
ב-20 באוגוסט 2018 יובאנוביץ' חזר לקדנציה שנייה בווז'דובאץ.
ב-26 בינואר 2022 יובאנוביץ' חתם בפרולטר נובי סאד.
יובאנוביץ' שיחק בצעירותו בנבחרת הצעירה של סרביה עמה השתתף באולימפיאדת בייג'ינג ב-2008 ובאליפות אירופה בכדורגל עד גיל 21 - 2009.
תארים

ליגת העל הסרבית: 2007/2008, 2008/2009, 2009/2010, 2010/2011
הגביע הסרבי: 2007/2008, 2008/2009, 2010/2011, 2015/2016
גביע המדינה: 2016/2017
נחל שכניה

| --- | --- |
אין תמונה חופשית
 מידע כללי
 גובה מוצא הנהר:  כ־400 מטרים
 שפך:  נחל אבליים 
 מדינות באגן הניקוז:  ישראל 
  (למפת הגליל המערבי מוגדלת) נחל שכניה(למפת הגליל המערבי רגילה) נחל שכניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שכניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל שכניה
 
נַחַל שְׁכַנְיָה הוא נחל אכזב קצר במערב הגליל התחתון, שראשיתו בהר שכניה, ברום של כ־400 מטרים מעל פני הים, וסופו בחיבור לנחל אבליים, בסמוך לאעבלין.
אפיקו של הנחל הוא בכיוון דרום־מערב, והוא מתחתר בעמק בין היישובים מורשת מדרום־מזרח ומצפה אביב מצפון־מערב. מצפון לנחל נמצא הר כבול.
בחלקו האחרון חופף תוואי הנחל לכביש 781, המחבר בין אעבלין וגוש משגב.
שמו של הנחל, כמו גם שם היישוב שכניה ושמו של הר שכניה, הוא כשם משמר הכהונה שְׁכַנְיָה, אשר ישב לפי המקורות ביישוב המקראי והתלמודי כָּבוּל, המזוהה עם הכפר הסמוך כאבול.
מרגרט שרה קרפנטר

| --- | --- |

 לידה:  1 בפברואר 1793 סולסברי, הממלכה המאוחדת 
 פטירה:  13 בנובמבר 1872 (בגיל 79) מרילבון, הממלכה המאוחדת 
 מקום קבורה:  בית הקברות הייגייט 
 בן או בת זוג:  William Hookham Carpenter 
 צאצאים:  ויליאם קרפנטר, Percy Carpenter 
 
מרגרט שרה קרפנטר (באנגלית: Margaret Sarah Carpenter;‏ 1793 –  13 בנובמבר 1872) הייתה ציירת אנגלייה. היא ציירה בעיקר פורטרטים בדרכו של סר תומאס לורנס. היא הייתה חברה קרובה של הצייר ריצ'רד פארקס בונינגטון.
ביוגרפיה

קרפנטר נולדה בסולסברי, אנגליה, בתם של קפטן אלכסנדר גדס, שהיה ממשפחה באדינבורו, והרייט איסטון. היא למדה אמנות אצל אמן רישום מקומי. לימודי האמנות הראשונים שלה נעשו מהתמונות בטירת לונגפורד, השייכת לרוזן מרדנור.
קריירה

ב-1812, אחד מהעתקים של קרפנטר - ״ראשו של נער״ קיבל מדליה על ידי האגודה לאמנויות, שהעניקה לה מדליה נוספת ב-1813, ומדליית זהב ב-1814.  היא נסעה ללונדון ב-1814, ועד מהרה ביססה את המוניטין שלה כציירת דיוקנאות אופנתית. היא הציגה דיוקן של לורד פולקסטון באקדמיה המלכותית בשנת 1814, ותמונה בשם 'מגיד העתידות' במוסד הבריטי. היא הציגה באופן קבוע באקדמיה המלכותית בין 1818 ל-1866 .
על ציורה ״יהודי פולני״, שהוצג במוסד הבריטי ב-1823, כתב מבקר: "רק לעיתים רחוקות קורה שעבודת אמנות כזו מופקת מידה של גברת: הצבע, האור, החוזק והאפקט, והבט האנטומי".  הציור נקנה על ידי המרקיזה מסטפורד, פטרונית אמנות משפיעה, אשר קנתה בעבר את הציור שלה זוכה המדליות משנת 1813. בדצמבר 2013 התמונה עלתה מחדש במכירה פומבית (עם כמה נזקי שריפה) ונרכשה על ידי בן משפחה לשיקום.
בין הדיוקנאות של קרפנטר היו אלה של סר ה. בונברי (1822), ליידי דנביג (1831) וליידי קינג (1835). עבודתה האחרונה הייתה דיוקן של ד"ר וויול.
שלוש מיצירותיה נמצאות באוסף הפרוטרטים הלאומי בלונדון, כולל דיוקנאות של בעלה, בונגטון והפסל ג'ון גיבסון. יש גם כמה דיוקנאות שלה באוסף במכללת איטון. הדיוקן שלה של 'הלורד השני בגלימה אקדמית' תלוי בחדר האוכל בבית טבלי. יש גם אחד מהפורטרטים שלה במכללת פרוון, של הלן לואיזה פרוון ובנה אדוארד. "דיוקן גברת" שלה תלוי במוזיאון בית ניל-קוקרן באוסטין, טקסס.
משפחה

ב-1817 היא נישאה לוויליאם הוקהם קרפנטר, אוצר הדפסים ורישומים במוזיאון הבריטי  ילדיהם כללו שני ציירים ידועים, ויליאם קרפנטר ופרסי קרפנטר. היא הכירה לאחותה הרייט את הצייר הצעיר ויליאם קולינס. בסופו של דבר הם נישאו, מה שהפך את מרגרט לדודה של וילקי קולינס, סופר וחברו של צ'ארלס דיקנס.
עם מות בעלה בשנת 1866, היא קיבלה קצבה שנתית של 100 ליש"ט על ידי המלכה ויקטוריה. מענק זה התבסס בחלקו על שירותו של בעלה, אך גם כהכרה ביכולותיה האמנותיים.
היא מתה בלונדון ב-13 בנובמבר 1872, בשנתה ה-80, ונקברה עם בעלה בצד המערבי של בית הקברות הייגייט. לקבר אין עוד מצבה. בתם הנרייטה נקברה באותו קבר ב-1895.
הערות שוליים

↑  Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club.
↑  Christopher Wood (1978). The Dictionary of Victorian Painters. Antique Collectors' Club.
↑  Smith, Richard J, Margaret Sarah Carpenter, A Brief Biography, Salisbury & South Wiltshire Museum, 1993
↑  Whitley, W.T, Art in England 1821-1837, Cambridge, 1930
↑  The Literary Gazette of Belles Lettres, Arts and Sciences; Volume 7, p.268, 1823
↑  Carpenter, William Hookham (1887). "Carpenter, William Hookham" . In Stephen, Leslie (ed.). Dictionary of National Biography. 09. London: Smith, Elder & Co.
| --- | --- |
בקרת זהויות :  BNE: XX5446813  GND: 137354266  ISNI: 0000 0000 6689 2145  LCCN: nr92027479  NLA: 35039839  RKD: 15514  SNAC: w6w0998m  TePapa: 396  Trove: 809005  ULAN: 500020371  VIAF: 78643639   WorldCat (עם VIAF): 78643639
נוסחת המסה של ויצאקר

נוסחת המסה של ויצאקר (אנגלית: Weizsäcker's mass formula) היא נוסחה חצי-אמפירית המתארת את מסתו של גרעין האטום כתלות במספר האטומי שלו Z (זהו מספר הפרוטונים) ומספר המסה שלו A (זהו מספר הנוקליאונים שלו, כלומר המספר הכולל של פרוטונים ונייטרונים). הנוסחה מורכבת מ-6 איברים, כל אחד מהם מקורו בתאוריה אך המקדמים שלהם נמצאו באמצעות התאמה לתוצאות ניסיוניות. מכיוון שהמקדמים מחושבים באמצעות שיטות להתאמה מרבית לתוצאות ניסיוניות, קיימות כמה אפשרויות לערכם המספרי התלוי בשיטת ההתאמה בה משתמשים. לכן ייתכנו הבדלים ניכרים בין המקדמים שחושבו בשיטות התאמה שונות, במיוחד עבור האיברים מסדר גבוה (החמישי והשישי). נוסחת המסה נותנת קירוב למסתו של הגרעין לגביו חושבה, כאשר האיבר הראשון הוא איבר המאסה והאיברים השני ואילך הם אנרגיית הקשר, כאשר יש להפחית את סכומם מהאיבר הראשון. אנרגיית הקשר נותנת אומדן ליציבותו של הגרעין ולסבירות של תהליכים גרעיניים שונים - ככל שאנרגיית הקשר גבוהה יותר הגרעין יציב יותר, לכן תהליך שבו אנרגיית הקשר של הגרעין או הגרעינים עולה (אנרגיית הקשר של התוצרים גבוהה מאנרגיית הקשר של המגיבים) הוא תהליך ספונטני (כלומר יקרה מעצמו במהלך הזמן), בעוד תהליך הפוך דורש השקעת אנרגיה חיצונית.
הנוסחה נקראת גם מודל הטיפה מכיוון שהיא מבוססת על עקרונות תרמודינמיים דומים לאלו של טיפת חומר בעל צפיפות גבוהה ומתח פנים.
איבר המסה

האיבר הראשון בנוסחה הוא מסת המנוחה של הנוקליאונים:
איבר הנפח

איבר זה מייצג את האנרגיה (שמתבטאת במסה) של האינטראקציה בין נוקליאונים תוך הנחה שהאינטראקציה מתפלגת באופן אחיד על פני נפח הגרעין. רדיוס הגרעין פרופורציוני ל- A^{1/3} ולכן הנפח פרופורציוני ל-A.
דרך נוספת להבין איבר זה נובעת מכך שהאינטראקציה של הכוח הגרעיני החזק היא קצרת טווח, ובקירוב כל נוקליאון מקיים אינטראקציה רק עם שכניו. לפיכך, האנרגיה פרופורציונית בקירוב למספר הנוקליאונים A. נדרש תיקון עבור נוקליאונים שאינם מוקפים מכל צדדיהם בנוקליאונים אחרים, כלומר כאלה שהם בפני השטח של הגרעין, ותיקון זה מוצג באיבר הבא (איבר השטח).
הערך של המקדם הוא
ערך זה ניתן להבין כמספר הנוקליאונים המקיפים כל נוקליאון שאינו על פני השטח (בקירוב 6), כפול ערכה של האנרגיה הנובעת מן האינטקרציה הגרעינית (כ-1.5 MeV)
איבר השטח

איבר זה הוא תיקון לאיבר הנפח ובעצם לוקח בחשבון את האינטראקציה של הנוקליאונים על השפה, שם יש להם פחות שכנים.
הערך של המקדם הוא
איבר קולון

איבר זה מייצג את הדחייה החשמלית בין הפרוטונים.
הערך של המקדם הוא
איבר האסימטריה

איבר זה הוא תוצאה של שיקולים קוונטיים. הנוקליאונים הם פרמיונים ולכן, לפי עיקרון האיסור של פאולי, שני נוקליאונים זהים אינם יכולים לאכלס את אותו המצב הקוונטי. בכל רמת אנרגיה ניתן לאכלס מספר סופי של נוקליאונים מכל סוג, וכאשר יש עודף של נוקליאונים מסוג מסוים, הם יתפסו רמות יותר גבוהות, שגובהן תלוי בצפיפות המצבים שפרופורציונלית לנפח הגרעין. האנרגיה המינימלית תושג כאשר מספר הנוקליאונים שווה (כלומר A=2Z) ואז שניהם מגיעים בקירוב עד לאותה רמת אנרגיה מקסימלית.
סיבה נוספת ואף חשובה יותר נובעת מהעובדה שהאינטראקציה הגרעינית (הנובעת מהכוח החזק) חזקה יותר בין פרוטון לנייטרון מאשר בין זוגות נוקלאונים זהים (פרוטון-פרוטון או נייטרון-נייטרון).
איבר זה יוצר העדפה לגרעינים בעלי מספר קרוב של נייטרונים ופרוטונים על פני גרעינים שבהם יש עודף גדול של סוג נוקלאונים אחד על פני האחר.
הערך של המקדם הוא
איבר הזיווג

איבר זה נובע משיקולים קוונטיים של תכונת הספין של הנוקלאונים ומבטא העדפה לצירופים בעלי מספר זוגי של נוקלאונים מכל סוג על פני צירופים אי זוגיים.
הוא שווה ל- a_{P} כאשר מספר הפרוטונים אי-זוגי ומספר הנייטרונים אי-זוגי.
הוא שווה ל- 0 כאשר מספר הפרוטונים זוגי ומספר הנייטרונים אי-זוגי ולהפך.
הוא שווה ל- -a_{P} כאשר מספר הפרוטונים זוגי ומספר הנייטרונים זוגי.
הערך של המקדם הוא
הערות שוליים

↑  יסודות הפיזיקה ב', האוניברסיטה הפתוחה
ננסי ליברמן

ננסי אליזבת ליברמן (באנגלית; Nancy Elizabeth Lieberman, נולדה ב-1 ביולי 1958) היא כדורסלנית יהודייה-אמריקאית בעבר ומאמנת בליגת ה-WNBA. נחשבת לאחת מגדולות הכדורסלניות בכל הזמנים, וב-1999 נבחרה הן להיכל התהילה של הכדורסל והן להיכל התהילה של כדורסל הנשים.
ביוגרפיה

ליברמן נולדה בברוקלין, ניו יורק, לג'רום ולרנה ליברמן. משפחתה עברה בהמשך לקווינס בניו יורק, והוריה התגרשו. מגיל צעיר שיחקה במגוון משחקי כדור, עד שבחרה להתמקד בכדורסל. לאורך ילדותה נהגה לשחק בקבוצות בנים, ורק בבית הספר התיכון נכנסה לקבוצת כדורסל בנות. כבר אז נחשבה לאחת הכדורסלניות הבולטות במדינה, ובגיל 17 זומנה לנבחרת ארצות הברית בכדורסל נשים. היא בלטה במשחקי הנבחרת במסגרת המשחקים הפאן-אמריקאיים של 1975, ותרמה לזכיית הנבחרת במדליית זהב; ב-1979 זכתה עם הנבחרת במדליית כסף במסגרת משחקים אלו. גם באולימפיאדת מונטריאול (1976) תרמה לזכיית הנבחרת במדליית כסף, ובכך הייתה לכדורסלנית הצעירה ביותר שזכתה במדליה אולימפית.
בשנים 1976–1980 למדה ליברמן לתואר בלימודים בינתחומיים באוניברסיטת אולד דומיניון בנורפוק, שבווירג'יניה שם שיחקה בקבוצת הנשים של האוניברסיטה. בתקופה זו זכתה קבוצתה פעמיים באליפות האתלטיקה הבין-אוניברסיטאית לנשים (במסגרת איגוד AIAW), ופעם אחת באליפות הטורניר הלאומי לנשים (במסגרת איגוד WNIT). בתקופה זו הייתה הראשונה שזכתה פעמיים ב"פרס וייד" של איגוד NCAA לכדורסלנית הטובה ביותר של שנת 1979 ו-1980. ליברמן זכתה בתקופה זו לכינוי "ליידי מג'יק", על שם אחד הכדורסלנים הטובים בארצות הברית, מג'יק ג'ונסון. היא קבעה מספר שיאים במהלך משחקיה במכללות, בהם שיא במספר האסיסטים לקריירה במכללות (961 אסיסטים), שנכון ל-2011 עדיין לא נשבר.
לאחר סיום לימודיה, שיחקה ליברמן במספר קבוצות במסגרת מקצוענית, בהן "דאלאס דיימונדס" במסגרת ליגת הנשים WBL, במסגרת ליגת גברים בשם USBL, וכן במסגרת קבוצת הראווה הגברית "Washington Generals", בה הכירה את השחקן טים קליין, לו נישאה ב-1988; הם התגרשו ב-2001. לאורך הקריירה המקצוענית שלה זכתה להערכה ולפרסים. ב-1997, לאחר שהוקמה ליגת הנשים WNBA, שיחקה בקבוצת "פיניקס מרקורי", ובגיל 39 הפכה בכך לשחקנית המבוגרת ביותר ששיחקה במסגרת ליגה זו.
ב-1998 החלה בקריירת אימון; היא הייתה המאמנת הראשית והמנכ"לית בקבוצת הנשים "טלסה שוק". לאחר שלוש שנים נאלצה לעזוב, לאחר שהואשמה על ידי שחקניות בקבוצה בקיום קשר מיני עם השחקנית אנה דה'פורג'. היא עברה לתחום העיתונות ושימשה כפרשנית ספורט ברשת הטלוויזיה ESPN.
ב-2008, בגיל 50, חתמה באופן סמלי על חוזה של שבעה ימים עם קבוצת "דטרויט שוק", ואף שיחקה במסגרת הקבוצה משחק אחד, ובכך שברה את השיא שקבעה בעצמה כשחקנית המבוגרת ביותר בליגת הנשים. ב-2009 החלה לאמן את קבוצת "טקסס לג'נד", במסגרת הליגה החצי-מקצוענית NBDL, ובכך הפכה לאישה הראשונה שאימנה קבוצת כדורסל גברים. נכון ל-2011 היא ממשיכה לאמן קבוצה זו, וכן מארגנת מדי קיץ מחנה אימונים בכדורסל לבנים ובנות בסמוך למקום מגוריה, דאלאס שבטקסס.
בנה, טי ג'יי קליין, הוא שחקן כדורסל.
על שמה נקרא "פרס ננסי ליברמן" של ארגון רוטרי מדטרויט, המוענק מדי שנה החל משנת 2000, לכדורסלניות קולג' מצטיינות בתפקידי רכז.